Lasterong

Lasterong (ka pargiraudtee) on lühike tavaliselt primitiivne ringne rööbastee mõne vaguni ja veduriga, mis on mõeldud väikelastele lõbustusatraktsiooniks.

Kirjeldus 
Lasteronge paigaldatakse tavaliselt lõbustusparkidesse (tivolitesse), parkidesse või mujale vabasse õhku soojaks aastaajaks, kuid lasterong võib olla ka statsionaarse raudteetaristuga. Enamiku lasterongiteede rööpmelaius on 600 mm ja trassi pikkus tavaliselt 50...1000 m. Rongi jõuallikas on tavaliselt elektrimootor ja veduri välimus imiteerib tavaliselt auruvedurit. Siiski on Euroopas tegutsemas ka diisel- ja auruveduritega lasteronge. 

Lasterongi teenindavad (erinevalt lasteraudteest) täisasvanud töötajad. 

Lasterong on ka teedel ja tänavatel lõbusõitudeks valmistatud autorong, mis jäljendab kujult raudteeveeremit.

Vaata ka 
 Lõbustuspark
 Ameerika raudtee
 Lasteraudtee – laste ja noorte kaasabil toimiv huvihariduslik raudteeliin.

Lõbustusatraktsioonid
Kitsarööpmeline raudtee